AIŠKINAMASIS RAŠTAS

Dėl mokyklinių autobusų perėmimo Molėtų rajono savivaldybės nuosavybėn ir jų perdavimo valdyti naudoti ir disponuoti jais patikėjimo teise

1. **Parengto tarybos sprendimo projekto tikslai ir uždaviniai**

Lietuvos Respublikos švietimo ir mokslo ministerija (toliau – Ministerija) 2017 m. gegužės 5 d. raštu Nr. SR-2028 „Dėl mokyklinių autobusų“ informavo Molėtų rajono savivaldybę, kad, įgyvendindama Mokyklų aprūpinimo geltonaisiais autobusais 2013-2017 metų programą, 2017 metais nupirko M2 klasės mokyklinių autobusų IVECO DAILY 50C15“, o įgyvendindama iš Europos sąjungos struktūrinių fondų finansuojamą projektą „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002, nupirko M2 klasės mokyklinių autobusų „Mersedes-Benz Sprinter 514CDI“. Ministerija, įvertinusi Molėtų rajono savivaldybės pateiktas paraiškas, autobusą IVECO DAILY 50C15 skyrė Molėtų r. Kijėlių specialiajam ugdymo centrui (toliau – Centras), o autobusą „Mersedes-Benz Sprinter 514CDI“ - Molėtų r. Alantos gimnazijai (toliau – Gimnazija). Taip pat gautas Lietuvos Respublikos švietimo ir mokslo ministerijos Švietimo aprūpinimo centro 2017 m. gegužės 8 d. raštas Nr. (31.2)-ESGA-4-15 „Dėl projekto „Tikslinių transporto priemonių (geltonųjų autobusų) įsigijimas“ Nr. 09.1.3-CPVA-V-704-01-0002“, kuriuo informuojama apie mokyklinio autobuso perdavimą.

Šiuo metu Gimnazija turi 19 vietų mokyklinį autobusą MB Sprinter 513, pagamintą 2012 metais, ir 8 vietų VW Transporter, pagamintą 1996 metais. Iš ryto mokykliniais autobusais 31 mokinys atvežamas į mokyklą, po pamokų 58 mokiniai pavežami į namus. Per dieną nuvažiuojama 275 km. - 4 maršrutais iš ryto ir po pamokų taip pat 4 maršrutais.

Centras turi du mikroautobusus VW Transporter, pagamintus 2007 metais. Vieno iš šių mikroautobusų būklė bloga, kito - patenkinama. Nė vienas iš jų nepritaikytas vežti mokinius su judėjimo negalia. Transporto priemonės dažnai genda. Vežami 25 vaikai. Per dieną nuvažiuojama 527 km. - ryte važiuojama 5 maršrutais ir po pamokų 5 maršrutais.

Parengto sprendimo projekto tikslas – sutikti perimti Molėtų rajono savivaldybės nuosavybėn savarankiškosioms funkcijoms įgyvendinti mokyklinį M2 klasės autobusą IVECO DAILY 50C15 ir perduoti jį Molėtų r. Kijėlių specialiajam ugdymo centrui, bei perimti mokyklinį M2 klasės autobusą „Mersedes-Benz Sprinter 514CDI“ ir perduoti jį Molėtų r. Alantos gimnazijai.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 6 ir 7 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 2 dalis, 20 straipsnio 1 dalies 4 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Centras ir Gimnazija gaus naujus mokyklinius autobusus mokinių neatlygintinam pavėžėjimui į mokyklą ir į namus bei turės didesnes galimybes teikti švietimo pagalbą mokiniui, mokytojui, šeimai, mokyklai.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija, Molėtų r. Kijėlių specialusis ugdymo centras ir Molėtų r. Alantos gimnazija.